Jaslovské Bohunice

Alena Haršányiová, hlavná kontrolórka obce

**Správa o kontrolnej činnosti hlavnej kontrolórky**

**Obce Jaslovské Bohunice za rok 2017**

 Podľa § 18f ods. 1 písme. e) zákona č. 369/199 Zb. o obecnom zriadení v znení neskorších predpisov predkladám obecnému zastupiteľstvu správu o kontrolnej činnosti. Kontrolná činnosť bola vykonávaná na základe schváleného plánu kontrolnej činnosti na rok 2016.

 V priebehu hodnoteného obdobia som vykonávala kontrolnú činnosť, ktorou sa rozumie podľa § 18 f zákona o obecnom zriadení:

* kontrola zákonnosti, účinnosti, hospodárnosti a efektívnosti hospodárenia obce, kontrolu príjmov, výdavkov a finančných operácií rozpočtu obce.
* kontrola plnenia uznesení obecného zastupiteľstva,
* kontrola dodržiavania interných predpisov obce.

Kontrolnej činnosti podľa zákona o obecnom zriadení podlieha:

* obecný úrad,
* rozpočtové organizácie zriadené obcou,
* príjemcovia dotácií z rozpočtu obce

Kontrolnú činnosť som vykonávala v súlade s plánmi kontrolnej činnosti na 1 . polrok 2017 a 2. polrok 2017, ktoré boli schválené uzneseniami obecného zastupiteľstva.

Kontrolná činnosť bola za hodnotené obdobie zameraná:

* na výkon kontrolnej činnosti
* výkon iných odborných činností, najmä spracovania odborných stanovísk v súlade o zákonom o obecnom zriadení
* Kontrola čerpania príjemcov dotácií z rozpočtu obce. Nedostatky neboli zistené. O výsledkoch bola vypracovaná správa.

**Ostatná činnosť hlavnej kontrolórky obce Jaslovské Bohunice v roku 2017**

Popri kontrole zákonnosti, účinnosti, hospodárnosti a efektívnosti hospodárenia a nakladania s majetkom a majetkovými právami obce, kontrole príjmov, výdavkov a finančných operácií obce, hlavná kontrolórka riešila aj  úlohy operatívneho charakteru vznikajúcich pri činnosti obecného úradu.

**Súčasťou práce hlavnej kontrolórky v uplynulom hodnotiacom období bola taktiež:**

* kontrola prijatých uznesení obecného zastupiteľstva, ktorá bola predkladaná na jeho zasadnutiach,
* plán kontrolnej činnosti,
* odborné stanoviská k záverečnému účtu obce za rok 2016, správy o kontrolnej činnosti, stanovisko k programovému  návrhu rozpočtu obce na roky 2018-2020,
* podávanie stanovísk, návrh zmien a úprav k predkladaným materiálom na rokovanie obecného zastupiteľstva,
* podávanie pripomienok a pozmeňujúcich návrhov k VZN obce a vnútorným predpisom,
* pripomienkovanie zmlúv,
* účasť na rokovaniach orgánov obce,
* iné činnosti.

 Z dôvodu dlhodobej PN hlavnej kontrolórky nebola vykonaná kontrola zmlúv o prenájme nebytových priestorov a obmedzená účasť na rokovaniach orgánov obce.

Jaslovské Bohunice, 20.01.2018